"Янабыз, тизрәк өйдән чыгыгыз!" – дип кычкырдым..."

	Балтач районы Кариле авылында яшәүче Гафиуллиннар гаиләсе сәгатьләр эчендә өйсез һәм мунчасыз кала. 16 апрель кичендә чыккан янгын аркасында 4 балалы гаилә өсләрендә ни бар шуның белән урамга чыгып чаба. 	 — Кичтән мунча кереп чыктык, ул өйдән 2-3 метр чамасы ераклыкта урнашкан, - дип сөйли Айгөл Гафиуллина. - Ике кызымны юынып чыгарга җибәрдем. Балалар чаба-чаба кайткан, «шарт-шорт» килгән тавышлар ишетелә, мунча төтен белән тулган, диләр. Шул вакыт эчендә мунча дөрләп яна башлады. Аннан иске мунчага да күчте. Балаларга: «Янабыз, тизрәк өйдән чыгыгыз!»–  дип кычкырдым. Безнең дүрт балабыз бар, олысы 8 нче сыйныфта укый. Кечесенә 3 яшь, сәламәтлеге чикле булганга, ирем аның белән өйдә утыра. Үзем кафеда эшлим. Чарасызлыктан нишләргә дә белмәдек, мунчадан ут өйгә үрмәләде. Янгын электр чыбыгыннан чыккан, дип фаразлана.  
	Лилия ГАЙНУЛЛИНА	
Шәһри Казан

	№ --- | 17.04.2023	


